turjo4nis/wikipedia-bn-dump-20250701 huggingface dataset:
কপালকুণ্ডলা কালীমন্দির, কাঁথি

কপালকুণ্ডলা কালীমন্দির পশ্চিমবঙ্গের পূর্ব মেদিনীপুর জেলার কাঁথি দেশপ্রাণ ব্লকের দারিয়াপুর গ্রামে অবস্থিত একটি প্রাচীন কালী মন্দির। রসুলপুর নদীর মোহনায় দরিয়াপুরের এই কপালকুণ্ডলা মন্দিরের উল্লেখ পাওয়া যায় বঙ্কিমচন্দ্র চট্টোপাধ্যায়ের ‘কপালকুণ্ডলা’ উপন্যাসে। সেই বর্ণনা অনুসারে জানা যায় এখানে কাপালিকরা তন্ত্রসাধনার জন্য নরবলি দিতেন।

সংস্কার 
এই মন্দিরটি দীর্ঘকাল জীর্ণ, ভগ্নপ্রায় অবস্থায় ছিল। এলাকাবাসীদের দীর্ঘদিনের দাবি মেনে ২০০৯ সালে মন্দিরটি সংস্কারের কাজ শুরু হয়। দায়িত্বে ছিল রাজ্য হেরিটেজ কমিশন ও পূর্ব মেদিনীপুর জেলা পরিষদ। তবে নানা সমস্যার কারণে মন্দিরটি সংস্কারের কাজ বিলম্বিত হয়। অবশেষে ২০১৩ সালের শেষের দিকে মন্দিরের সংস্কার সম্পূর্ণ হয়। এর জন্য খরচ হয় প্রায় ৪০ লক্ষ টাকা খরচ।

তথ্যসূত্র

বহিঃসংযোগ 

পূর্ব মেদিনীপুর জেলার কালীমন্দির
কারাবালি মুঞ্জাভু

কারাবালি মুঞ্জাভু কর্ণাটক রাজ্যের উত্তর কন্নড় জেলার কন্নড় ভাষার দৈনিক পত্রিকা। এটি ১৯৯৩ সালের সেপ্টেম্বরে এর পরিষেবা শুরু করে। এর সদর দফতর কারওয়ারে।

আরো দেখুন 

 কন্নড় ভাষার সংবাদপত্রের তালিকা 
 কন্নড় ভাষার ম্যাগাজিনের তালিকা 
 ভারতে সংবাদপত্রের তালিকা 
 কর্ণাটকের গণমাধ্যম 
 ভারতের গণমাধ্যম

তথ্যসূত্র 

কন্নড় ভাষার সংবাদপত্র
কর্ণাটকের সংবাদপত্র
১৯৯৩-এ প্রতিষ্ঠিত প্রকাশনা
১৯৯৩-এ কর্ণাটকে প্রতিষ্ঠিত
জনতাবাণী

জনতাবাণী (কন্নড়: ಜನತಾವಾಣಿ) একটি স্থানীয় কন্নড় দৈনিক পত্রিকা, ১৯৭৪ সাল থেকে ভারতের কর্নাটকের দাওয়ানগর থেকে প্রকাশিত।  এই সংবাদপত্রটি এইচ এন শাদাক্ষরাপ্পা শুরু করেছিলেন। এটি মধ্য কর্ণাটকের সাথে সম্পর্কিত সংবাদগুলি কভার করে। 

২০১৪ সাল থেকে, পত্রিকাটি রঙিন প্রকাশনা শুরু করে।

আরো দেখুন 

 কন্নড় ভাষার সংবাদপত্রের তালিকা 
 কন্নড় ভাষার ম্যাগাজিনের তালিকা 
 ভারতের সংবাদপত্রের তালিকা 
 কর্ণাটকের গণমাধ্যম 
 ভারতের গণমাধ্যম

তথ্যসূত্র

বহিঃসংযোগ 

 জনতাবাণীর অফিসিয়াল সাইট 

কন্নড় ভাষার সংবাদপত্র
ভারতের দৈনিক সংবাদপত্র
কনভেনশন মুসলিম লীগ

কনভেনশন মুসলিম লীগ বা সিএমএল পাকিস্তানের রাষ্ট্রপতি জেনারেল আইয়ুব খানের সামরিক শাসনের সমর্থনে ১৯৬২ সালে প্রতিষ্ঠিত একটি রাজনৈতিক দল।  দলটি মুসলিম লীগ (পাকিস্তান) থেকে বিভক্ত হওয়া একটি দল। তৎকালীন বিরোধী দল কাউন্সিল মুসলিম লীগ নামে পরিচিত ছিল। 
কনভেনশন মুসলিম লীগ ১৯৬৫ সালে অনুষ্ঠিত পাকিস্তানের রাষ্ট্রপতি নির্বাচনের প্রতিদ্বন্দ্বিতা করে। কনভেনশন মুসলিম লীগের নির্বাচনী প্রতীক ছিল গোলাপ ফুল।

আরও দেখুন 
 মুসলিম লীগের ভাঙ্গন

তথ্যসূত্র 

মুসলিম লীগ
মুসলিম লীগের বিচ্ছিন্ন দল
পাকিস্তানের বিলুপ্ত রাজনৈতিক দল
১৯৬২-এ পাকিস্তানে প্রতিষ্ঠিত
অধিসায়া উলাগাম

অধিসায়া উলাগাম () শক্তি স্কট রচিত ও পরিচালিত এবং আর. বানুচিত্রার প্রযোজিত ২০১২ সালের সালের ভারতীয় তামিল কল্পবিজ্ঞান নিয়ে তৈরি একটি চলচ্চিত্র। চলচ্চিত্রটিতে অভিনয় করেছেন জে. লিভিংস্টন, শ্রী লক্ষ্মী, মান্নান পৃথ্বিবরাজ, আনন্দ খানান ও লতা রাও। ভারতের প্রথম থ্রিডি চলচ্চিত্র যেখানে ডাইনোসর নিয়ে তৈরি লাইভ অ্যানিমেশনসহ অ্যাকশন চলচ্চিত্র। চলচ্চিত্রটি বাংলা ভাষায় গডজিলা আমার সাথী নামে জি বাংলা সিনেমা চ্যানেলে প্রচার করা হয়।

কাহিনী 
অধ্যাপক নেয়েলকান্তান (জে. লিভিংস্টন) একজন যাযাবর ভারতীয় বিজ্ঞানী এবং যিনি একটি সময় মেশিনকে আবিষ্কার করেন এবং তার উন্নতি সাধন করেন এবং এটি দিয়ে পরীক্ষা শুরু করেন। তিনি বুঝতে পেরেছিলেন যে তার মেশিনটিকে কাজ করানোর জন্য একটি স্বীকৃত "বস্তু" প্রয়োজন এবং তাই তিনি এমন একটি বস্তু শনাক্ত করতে চায় যা তার মেশিনের মাধ্যমে সময় প্রেরণ করতে পারে। তিনি মজা করে তার পোষা কুকুরকে বলে যে তিনি এটিকে "বস্তু" হিসাবে ব্যবহার করবেন। বর্ষা (শ্রীলক্ষ্মী এন. নায়ার) এবং বিকশ (পৃথিবী) নিলকান্তানের দুষ্টু নাতি-নাতনী যারা তাদের পিতামাতার সাথে বসবাস করে এবং পিতামহের খুব পছন্দের। একটি সফরকালে, দুই শিশু তার অনুপস্থিতিতে নিলকান্তানের পরীক্ষাগারে প্রবেশ করে এবং কুকুর সঙ্গে খেলতে শুরু করে। বর্ষার ছোঁড়া বল যা টাইম মেশিনের নিয়ন্ত্রণ পর্দায় আঘাত করে এবং ঘটনাক্রমে ডিভাইসটি সক্রিয় হয়ে ওঠে , যা স্থানান্তরযোগ্য "বস্তু" হিসাবে বর্ষা এবং বিকাশকে স্বীকৃতি দেয়। নিলকান্তান রুমে প্রবেশ করে এবং মেশিনের অবস্থা দেখে প্রচণ্ড ধাক্কা পায়, কিন্তু তখন খুব দেরি হয়ে গেছে। তিনি বাচ্চাদের রক্ষা করতে চেষ্টা করেন, তিনিও মেশিন দ্বারা একটি "বস্তু" হিসাবে স্বীকৃত হন। এবং তার নাতি-নাতি এবং তিনি দুর্ঘটনাক্রমে ডাইনোসরের যুগে চলে যান। নিলকান্তান এবং তার নাতি-নাতি প্রাগৈতিহাসিক যুগের বিপজ্জনক ডাইনোসরগুলির বিভিন্ন প্রজাতি ও বিলুপ্ত প্রাণীদের মুখোমুখি। প্রথমে তারা ভয় পায় এবং কী করতে হবে তা বোঝার জন্য সংগ্রাম করে। কিন্তু, ধীরে ধীরে তারা ডাইনোসরাসের সাথে বন্ধু হওয়ার চেষ্টা করে। তারা আধুনিক সময়ের কাছে ফিরে আসতে চায়, কিন্তু এর জন্য তাদের বিদ্যুত উৎসের প্রয়োজন হবে, যা প্রাগৈতিহাসিক সময়ে তাদের কাছে ছিল না। কীভাবে তারা তাদের পরিস্থিতিতে বেঁচে থাকে এবং অবশেষে তাদের নিজেদের যুগে ফিরে আসে যা চলচ্চিত্রের প্রধান কাহিনী।

অভিনয়ে 

 জে. লিভিংস্টন - নিলাকান্তান
 শ্রীলক্ষ্মী এন. নায়ার - বর্ষা
 পৃথিবী - বিকাশ
 জর্জ বিষ্ণু
 আনন্দ কানন
 লতা রাও
 মান্নান পৃথ্বীবরাজ
 লীনা মোহন

চলচ্চিত্র মুক্তি এবং অভ্যর্থনা 

এই চলচ্চিত্রটি ২০১২ সালের ১০ আগস্ট ভারতে মুক্তি পায়। এটার মুক্তির আগে, শক্তি স্কট এই চলচ্চিত্রে "বিস্ময়কর উপাদান" এর প্রতিশ্রুতি দিয়েছেন।

তথ্যসূত্র 

তামিল ভাষার চলচ্চিত্র
ডাইনোসরের চলচ্চিত্র
সময় ভ্রমণ সম্পর্কে চলচ্চিত্র
২০১২-এর ত্রিমাত্রিক চলচ্চিত্র
ভারতীয় ত্রিমাত্রিক চলচ্চিত্র
২০১২-এর চলচ্চিত্র
চেন্নাইয়ের পটভূমিতে চলচ্চিত্র
ভারতে ধারণকৃত চলচ্চিত্র
২০১০-এর দশকের তামিল ভাষার চলচ্চিত্র
২০১২-এর হাস্যরসাত্মক চলচ্চিত্র
শহীদ আখন্দ

শহীদ আখন্দ ছিলেন একজন বাংলাদেশি লেখক ও বাংলা ভাষার অন্যতম ঔপন্যাসিক। শহীদ আখন্দ দেড় দশকেরও বেশি সময় ধরে দৃষ্টিশক্তি ও চলৎশক্তিহীন চরম অসহায় অবস্থায় তিন কন্যা এক পুত্র নিয়ে ঢাকার শ্যামলী রিং রোডে (আদাবর) বাস করছিলেন। দীর্ঘদিন ধরে তিনি লিখতে পারছিলেন না। নিজের বাড়িতে দিনরাত শুয়ে বসে কেটেছে। ওনার দেখভাল করতো কাজের লোকজন। তাদের ও ছিল সীমাহীন অবহেলা। এখানে এক অর্থে তিনি একা ও নিঃসঙ্গ। সারাজীবন অসংখ্য মানুষের মধ্যে থেকেছেন, লেখক-পাঠক ও শুভানুধ্যায়ীদের মধ্যে থেকেছেন তিনি। এখানে বিশেষ কেউ দেখতেও আসেনি তাঁকে, খোঁজ নেয়নি। অসামান্য মেধার এই অসাধারণ  মানুষটি অনেক গুলো বছর হতভাগ্যের জীবন কাটিয়ে গেলেন।

মধ্যবিত্ত জীবন ও সমাজের দক্ষ রূপকার, গভীর জীবনবোধে ঋদ্ধ বহুমাত্রিক লেখক শহীদ আখন্দ একজন বরেণ্য গল্পকার, ঔপন্যাসিক এবং অনুবাদক। তাঁর লেখায় আবহমান বাংলার সাধারণ মানুষের সংগ্রামী জীবনের একটি সূক্ষ্ম চিত্র ফুটে উঠেছে। তাঁর লেখার বিষয়ও বিচিত্র। একুশে ফেব্রুয়ারি ও ভাষা আন্দোলন নিয়ে রয়েছে তাঁর অসামান্য ক'টি গল্প। মুক্তিযুদ্ধ বিষয়ক রচনা, প্রবন্ধ, ইতিহাস, কিশোর উপন্যাস, ক্লাসিক অনুবাদগ্রন্থ ইত্যাদি। 

শহীদ আখন্দ লেখালেখি শুরু করেন বাংলা বিভাগের দুই দশক পর থেকে অর্থাৎ ষাটের দশকে। ১৯৬৪ সালে প্রকাশ পায় তার প্রথম উপন্যাস ‘পান্না হলো সবুজ’। এরপর ১৯৭০ সালে প্রকাশ পায় তার দ্বিতীয় উপন্যাস ‘পাখির গান বনের ছায়া’। এই উপন্যাসের বিষয়বস্তু ছিলো মধ্যবিত্ত জীবনের উপাখ্যান। 

শহীদ আখন্দের প্রকাশিত গল্প-উপন্যাস-অনুবাদ গ্রন্থের সংখ্যা অর্ধ শতাধিক

তাঁর প্রকাশিত উপন্যাসের কয়েকটি:

পান্না হলো সবুজ (১৯৬৪)

পাখির গান বনের ছায়া (১৯৭০), দুদণ্ড শান্তি (১৯৭১),

একদা এক বসন্তে (১৯৮৪), সেই পাখি (১৯৮৬), 

আবার আসিব, আপন সৌরভ (১৯৮৬)

কখন কে জানে (১৯৯৫), ভেতরের মানুষ

প্রকাশিত গল্পগ্রন্থের কয়েকটি- 

জনতায় নির্জন, অনিবার্য বান্ধব, যখন পারি না, 

দূরে, বহুদূরে’, ‘ভালমন্দ ভালবাসা’, ‘একাত্তরের কালবেলায়’, ‘সেই ভালো’, ‘বসতি’, ‘কাকাদীন ও বিজো পাওয়ার’, ‘স্বপ্নের হাসি কান্না’, সরস গল্প, নির্বাচিত গল্প- ইত্যাদি। তাঁর বেশ কিছু ছোটগল্প বিদেশী ভাষায় প্রকাশিত হয়েছে- প্রশংসিত হয়েছে।

তিনি ইবনে ইসহাক রচিত সীরাতে রাসুলুল্লাহ এবং 

জাঁ পল সার্ত্র র ত্রয়ী উপন্যাসসহ বিশ্বসাহিত্যের অনেকগুলি বিখ্যাত গ্রন্থ ও বেশ কিছু কিশোর ক্লাসিকগ্রন্থের অনুবাদ করেছেন।

অন্যান্য- 

'নষ্ট পদ্য’, ‘সম্রাট আওরঙ্গজেব: নিঃসঙ্গ রাজর্ষি’, 

'গল্প লেখার কারুকলা’ ইত্যাদি।

তাঁর উপন্যাস ‘ভেতরের মানুষ’র নাট্যরূপে বাংলাদেশ টেলিভিশনে প্রচারিত হয়েছিলো। 

শহীদ আখন্দ ১৯৭৮ সালে ছোটগল্পের জন্য বাংলা একাডেমি পুরস্কার অর্জন করেন। এছাড়া তিনি 

"আবুল মনসুর সাহিত্য পুরস্কার", "অলক্ত সাহিত্য পুরস্কার"সহ বেশ কিছু পুরস্কার লাভ করেছেন।

সাহিত্য জীবন 
শহীদ আখন্দ ১৯৪৭ সালের বাংলা ভাগের দুই দশক পর লেখালেখি শুরু করেন। তার উপন্যাস পান্না হলো সবুজ শহুরে মধ্যবিত্তের জীবনকে তুলে ধরে।

১৯৭৮ সালে ছোটগল্পের জন্য তিনি বাংলা একাডেমি সাহিত্য পুরস্কার লাভ করেন। ২০০৮ সালে তাঁর উপন্যাস ভেতরের মানুষ অবলম্বনে একটি নাটক বিটিভিতে সম্প্রচার করা হয়।

উল্লেখযোগ্য কর্ম

উপন্যাস 
 পান্না হলো সবুজ (১৯৬৪)
 পাখির গান বনের ছায়া (১৯৭০)
 দুদণ্ড শান্তি (১৯৭১)
 একদা এক বসন্তে (১৯৮৪)
 সেই পাখি (১৯৮৬)
 আপন সৌরভ (১৯৮৬)
 কখন কে জানে (১৯৯৫)
 ভেতরের মানুষ

বর্তমান জীবন 
শহীদ আখন্দ দৃষ্টিশক্তি হারিয়ে তিন কন্যা ও এক পুত্র নিয়ে বর্তমানে বাংলাদেশে স্থায়ীভাবে বসবাস করছেন।

তথ্যসূত্র 

১৯৩৫-এ জন্ম
বাংলাদেশী পুরুষ লেখক
বাংলা ভাষার লেখক
বাঙালি লেখক
ছোটগল্পে বাংলা একাডেমি সাহিত্য পুরস্কার বিজয়ী
২০২৪-এ মৃত্যু
কাউন্সিল মুসলিম লীগ

কাউন্সিল মুসলিম লীগ হচ্ছে পাকিস্তানে জেনারেল আইয়ুব খানের সামরিক শাসন আমলে মুসলিম লীগ বিভক্ত হয়ে পড়লে তৎকালীন মুসলিম লীগ নেতৃবৃন্দের একাংশের প্রতিষ্ঠিত একটি রাজনৈতিক দল। আইয়ুব শাসনামলে এই দলটি আইয়ুব খানের সমর্থক কনভেনশন মুসলিম লীগের বিরোধী দল হিসেবে আবির্ভূত হয়। সরদার মুহাম্মদ জাফরউল্লাহ, মিয়া মমতাজ দৌলতানা, সরদার শওকত হায়াত-খান, চৌধুরী মুহাম্মদ হোসেন ছত্তা, খাজা মুহাম্মদ সাফদার এবং চৌধুরী জহুর এলাহী কাউন্সিল মুসলিম লীগের বিশিষ্ট নেতা ছিলেন।

আরও দেখুন 
 মুসলিম লীগের ভাঙ্গন

তথ্যসূত্র 

মুসলিম লীগ
মুসলিম লীগের বিচ্ছিন্ন দল
পাকিস্তানের বিলুপ্ত রাজনৈতিক দল
পাকিস্তানের ইসলামি রাজনৈতিক দল
১৯৬২-এ পাকিস্তানে প্রতিষ্ঠিত
খুদাবাদ জামে মসজিদ

খুদাবাদ জামে মসজিদ (     ) বাদশাহী মসজিদ নামে পরিচিত, পাকিস্তানের  সিন্ধুর প্রদেশের দাদু জেলার খুদাবাদে অবস্থিত। মসজিদটি ইয়ার মুহাম্মদ কালহোরের শাসনামলে ১৭০০ থেকে ১৭১৮ সালের মধ্যে নির্মিত হয়েছিল।  এটি খুদাবাদ গ্রামটি দাদু জেলা থেকে প্রায় ১০ কিলোমিটার      দক্ষিণে অবস্থিত   মসজিদটি প্রার্থনার  পাশাপাশি সামরিক প্রশিক্ষণের একাডেমি হিসাবেও ব্যবহৃত হ​য়ে আসছে।

গ্যালারী

আরো দেখুন 

 পাকিস্তানের মসজিদের তালিকা

তথ্যসূত্র 

সিন্ধুর সাংস্কৃতিক ঐতিহ্যবাহী স্থান
দাদু জেলা
সিন্ধুর মসজিদ
প্রধান মসজিদ
ইন্দো-ইসলামি স্থাপত্য
নাটখাট

নাটখাট বা নটখট ২০২০ সালে মুক্তিপ্রাপ্ত হিন্দি ভাষায় নির্মিত ভারতীয় স্বল্পদৈর্ঘ্য চলচ্চিত্র। রনি স্ক্রুওয়ালা ও বিদ্যা বালানের যৌথ প্রযোজনার চলচ্চিত্রটি শান ব্যাসের অভিষেক পরিচালনা। পরিচালক শান ব্যাস ও অনুকম্পা হর্ষ রচিত চিত্রানাট্যে সমাজে লিঙ্গ সমতা প্রতিষ্ঠার বিষয়কে প্রাধান্য দেয়া হয়েছে। ৩৩ মিনিটের এই চলচ্চিত্রে একজন মা, তার ছেলে সন্তানকে গল্পের মাধ্যমে লিঙ্গ সমতার বিষয়ে সচেতন করার প্রয়াস চিত্রিত হয়েছে। চলচ্চিত্রটির মুখ্যচরিত্রে অভিনয় করেছেন বিদ্যা বালান। নাটখাটের মাধ্যমে বিদ্যা একই সাথে স্বল্পদৈর্ঘ্য চলচ্চিত্রে অভিনয় ও প্রযোজনায় অভিষিক্ত হন। চলচ্চিত্রটি উই আর ওয়ানঃ এ গ্লোবাল ফিল্ম ফেস্টিভালে প্রথম প্রদর্শিত হয়।

গল্পসূত্র 
নাটখাট চলচ্চিত্রটি শুরু থেকে শেষ পর্যন্ত একটি ভারতীয় পরিবারের মা(বিদ্যা বালান) ও সন্তান সনু'র(সানিকা) সম্পর্কের গল্প। এই পরিবারে মায়ের ভূমিকা আর দশটি পুরুষ প্রধান পরিবারে ঘোমটার আড়ালে থাকা স্ত্রী'র মতই। খাওয়ার টেবিলে নারীদের চরিত্র বিশ্লেষণ করে সনুর বাবা(রাজ অর্জুন), সনু'র মাঝে 'পুরুষ হয়ে উঠা'র পাঠ দেন। অল্প বয়সী সনু'র মাঝে পুরুষতন্ত্রের পেশী প্রদর্শনের ভিত গড়ে ওঠে। সনু'র মা ঠিক করেন ছেলেকে অল্প বয়স থেকেই লিঙ্গ সমতার ধারণা দেবেন। বৈষম্য নয়, নারীদের প্রতি শ্রদ্ধাশীল হতে শেখাবেন। গল্প শুনিয়ে ক্ষমতার সমীকরণ, লিঙ্গ সমতা, সম্মানসহ আরও অনেক কিছু সম্পর্কে ৭ বছর বয়সী সনু'র  দৃষ্টিভঙ্গি বদলানোর চেষ্টা করেন মা।

কুশীলব

নির্মাণ 
মধ্যেপ্রদেশের হারদা শহরে নাটখাটের অধিকাংশ চিত্রগ্রহণ করা হয়। চলচ্চিত্রটির 'ইনডোর' দৃশ্যসমূহ মুম্বাইয়ে চিত্রিত হয়েছে। এই চলচ্চিত্রের অধিকাংশ অভিনয় শিল্পীদের পূর্বাভিজ্ঞতা ছিলনা। চিত্রনাট্যে সনু'র চরিত্রটি একটি ছেলের হলেও শিল্পী নির্বাচনের সময় একজন মেয়ে- সানিকা পাটেলকে নেয়া হয়। ২০১৯-এ নাটখাটের পূর্ণ চিত্রগ্রহণ সম্পন্ন হয়।

প্রচারণা ও মুক্তি 
২৬ মে, ২০২০-এ বিদ্যা বালান তার টুইটার একাউন্টে নাটখাটের পোস্টার প্রকাশের মাধ্যমে চলচ্চিত্রটির আনুষ্ঠানিক প্রচারণা শুরু করেন। ২ জুন,২০২০-এ উই আর ওয়ানঃ এ গ্লোবাল ফিল্ম ফেস্টিভাল-এর পঞ্চম দিনে ইউটিউবে চলচ্চিত্রটির উদ্বোধনী প্রদর্শণ করা হয়।

অভ্যর্থনা 
দ্য ইন্ডিয়ান এক্সপ্রেস পত্রিকায় শুভ্র গুপ্ত এই চলচ্চিত্রকে "পিতৃতন্ত্রের ডাক দেয় এমন চলচ্চিত্রের তালিকায় (নাটখাট) মূল্যবান সংযোজন এবং এটি (পিতৃতন্ত্রের) সম্পূর্ণরূপে ক্ষতির কারণ হতে পারে"-মর্মে মন্তব্য করেছেন। হিন্দুস্তান টাইমস পত্রিকায় জ্যোতি শর্মা বাওয়া পরিচালক শান বিয়াসকে 'মহিলারা পুরুষতন্ত্রের কাঠামোগত চাপে পৃষ্ট ও পুরুষদের নগ্ন পেশী প্রদর্শণ থেকে তাদের শক্তি পাওয়ার' বিষয়টি কার্যকরভাবে চিত্রায়ণের জন্য প্রশংসা করেন। তিনি মায়ের ভূমিকায় "সরল এবং উপযোগী" অভিনয়ের জন্য বিদ্যা'র প্রশংসা করেন।

তথ্যসূত্র

বহিঃসংযোগ 

 
 উই আর ওয়ানঃ এ গ্লোবাল ফিল্ম ফেস্টিভালে নাটখাট

ভারতীয় স্বল্পদৈর্ঘ্য চলচ্চিত্র
ভারতীয় নাট্য চলচ্চিত্র
২০২০-এর দশকের হিন্দি ভাষার চলচ্চিত্র
হিন্দি ভাষার চলচ্চিত্র
২০২০-এর চলচ্চিত্র
২০২০-এর স্বল্পদৈর্ঘ্য চলচ্চিত্র
২০২০-এর নাট্য চলচ্চিত্র
হিন্দি ভাষার নাট্য চলচ্চিত্র
কাশিমপুর রাজবাড়ি

কাশিমপুর রাজবাড়ি রাজশাহী বিভাগের নওগাঁ জেলার রাণীনগর উপজেলায় অবস্থিত ঐতিহাসিক রাজবাড়ি। রাজবাড়িটি পাগলা রাজার বাড়ি নামেও পরিচিত। রাণীনগর উপজেলার কাশিমপুর ইউনিয়নের কাশিমপুর নামক গ্রামে প্রাচীন রাজবাড়িটি অবস্থিত। উপজেলা সদর থেকে প্রায় ৫ কিলোমিটার পশ্চিমে ছোট যমুনা নদীর তীরে কাশিমপুর রাজবাড়িটি অবস্থিত।

ইতিহাস   
রাজবাড়িটি কাশিমপুরের পাগলা রাজা নির্মাণ করেছিলেন। তিনি নাটোরের রাজার উত্তরসূরি ছিলেন। নওগাঁ এবং এর পার্শ্ববর্তী এলাকার শাসনকাজ পরিচালনা করার জন্যই এই রাজবাড়ি নির্মাণ করা হয়েছিল ও রাজার শাসনকাল শুরু হয়। তবে এই অঞ্চলে রাজার শাসনকাল কবে থেকে শুরু হয় সঠিকভাবে সেটা জানা যায়নি। অন্নদা প্রসন্ন লাহিড়ী বাহাদুর এই অঞ্চলের শেষ রাজা ছিলেন। তার চারজন ছেলে ও একজন মেয়ে ছিল।

১৯৪৭ সালে দেশ ভাগের কিছুকাল পরে, রাজবংশের প্রায় সবাই দেশত্যাগ করে ভারতে চলে যান। তবে ছোট রাজা শক্তি প্রসন্ন লাহিড়ী ও তার পরিবার ১৯৭১ সালের মুক্তিযুদ্ধের আগ পর্যন্ত এই রাজবাড়িতে বসবাস করেছিলেন। মুক্তিযুদ্ধ শুরু হলে নিজের ও পরিবারের নিরাপত্তার জন্য তারাও রাজত্ব এবং রাজবাড়ি ছেড়ে ভারতে চলে যান।

স্থাপত্য  
রাজবাড়িটি প্রায় ২ একর ১৯ শতক এলাকা জুড়ে অবস্থিত। রাজবাড়ির মূল ভবনের মাঝখানে চারটি গম্বুজ বিশিষ্ট একটি দুর্গা মন্দির ছিল। রাজবাড়ি প্রাঙ্গণে শিব, রাধাকৃষ্ণ ও গোপাল মন্দির ছিল। চুন, সুড়কি ও পোড়ামাটির ইট দিয়ে মন্দিরগুলো নির্মাণ করা হয়েছিল। রাধাকৃষ্ণ মন্দিরটি অন্যান্য মন্দিরগুলোর চেয়ে বেশি উচ্চতা বিশিষ্ট ছিল। দুর্গা মন্দিরের একপাশে রাজার বৈঠকখানা ছিল। মূল ভবনের পাশে একটি হাওয়াখানা ছিল। পুকুরপাড় ও নদীর ধারে কাঁচের ঘরের তৈরি একটি বালিকা বিদ্যালয় ছিল।

বর্তমানে রাজবাড়ির কিছু অংশ কাশিমপুর ইউনিয়নের ভূমি অফিস হিশেবে ব্যবহার করা হয়। মন্দিরগুলোতে সনাতন ধর্মাবলম্বী মানুষ বসবাস ও পূজাঅর্চনা করেছেন। রক্ষণাবেক্ষণ ও সংস্কারের অভাবে প্রাচীন ঐতিহ্যবাহী কাশিমপুর রাজবাড়ি ও তার কারুকার্যগুলো ধ্বংসের দ্বারপ্রান্তে।

আরও দেখুন
 বাংলাদেশের দর্শনীয় স্থানসমূহ
 বাংলাদেশের প্রত্নতাত্ত্বিক স্থানের তালিকা
 বলিহার রাজবাড়ী
 নাটোরের জমিদারগণ
 জমিদার বাড়ি

তথ্যসূত্র 

ঐতিহাসিক স্থান
নওগাঁ জেলার দর্শনীয় স্থান
নওগাঁ জেলার প্রত্নতাত্ত্বিক স্থাপনা
নওগাঁ জেলার প্রাসাদ
বাংলাদেশের স্থাপত্য
রাণীনগর উপজেলা
জমিদার বাড়ি
গজনি দুর্গ

গজনি দুর্গ পূর্ব-মধ্য আফগানিস্তানের গজনি শহরে অবস্থিত,  একটি মধ্যযুগীয় দুর্গপ্রাকার। গজনি শহরকে একটি প্রাচীর বেষ্টিত নগর হিসবে গড়ে তোলার লক্ষ্যে ১৩শ শতাব্দীতে দুর্গটি নির্মিত হয়েছিল। দুর্গটি ৪৫ মিটার (১৪৭ ফুট) উঁচু যা গজনির আকাশসীমায় আধিপত্য বিস্তার করে।

একাধিক হুমকির কারণে দুর্গটি ধ্বংসের ঝুঁকিতে রয়েছে। ইতোমধ্যে দুর্গটির ৩২টি মূল মিনারের অর্ধেকেরও বেশি ধ্বংস বা ক্ষতিগ্রস্ত অবস্থায় রয়েছে। ২০১৯ সালের জুন মাসে এক ভিডিওতে দুর্গের একটি মিনার ভেঙ্গে পড়তে দেখা যায়, যা সামাজিক মাধ্যমে বেশ আলোচিত হয়। দুর্গটি শহরের কেন্দ্রস্থলে এবং নিকটবর্তী প্রধান রাস্তাগুলিতে অবস্থিত। ভারী বৃষ্টিপাত এবং দেশটির চলমান গৃহযুদ্ধ ও সংরক্ষণের জন্য অর্থের অভাব দুর্গটির ক্ষয় ত্বরান্বিত করছে।

ইতিহাস 
নির্মাণের পর হতে ৮০০ বছরেরও বেশি সময় ধরে গজনি দুর্গটি অনেক যুদ্ধের সাক্ষী হয়েছে। দুর্গটি ১৮৩৯ সালের প্রথম ইঙ্গ-আফগান যুদ্ধের ঐতিহাসিক স্থান। এযুদ্ধে ব্রিটিশ সেনারা আক্রমণ করে দুর্গটি দখল করেছিল। পরবর্তী দশকগুলিতে এই দুর্গে আরো যুদ্ধের ও সহিংসতা ঘটেছিল।  ২০১৯ সালের ১৪ জুন, ভারী বৃষ্টিপাত এবং আফগান সরকারের অবহেলার কারণে দুর্গের একটি মিনার ভেঙে পড়েছিল।

হুমকি 
গজনী দুর্গের অবকাঠামো দিন দিন অবনতি হচ্ছে। দুর্গের অনেক মিনার ও দেয়াল ভেঙে পড়েছে। আফগানিস্তানে গৃহযুদ্ধ এবং অবিরত রাজনৈতিক অস্থিতিশীলতা দুর্গের অবনতিতে ভূমিকা রেখেছে। যুদ্ধ এবং তহবিলের অভাব দুর্গটির সংরক্ষণের প্রচেষ্টা বাধাগ্রস্থ করেছে।  ২০১৯ সালের জুন-এ মিনার ধসে পড়ার ভিডিওটি সামাজিক মাধ্যমে আলোচিত হলে আফগান সরকার  দেশের সাংস্কৃতিক ঐতিহ্য রক্ষায় এগিয়ে আসার জন্য আন্তর্জাতিক সম্প্রদায়কে আহ্বান জানিয়েছিল।

চিত্রশালা

আরও দেখুন 

 গজনি মিনার
 কালা-ই-জঙ্গি

তথ্যসূত্র 

বিপদাপন্ন বিশ্ব ঐতিহ্যবাহী স্থান
গজনি প্রদেশ
উইকিউপাত্তে স্থানাঙ্ক আছে
আফগানিস্তানের দুর্গ
কন্নড় প্রভা

কন্নড় প্রভা কর্ণাটকের একটি প্রধান কন্নড় পত্রিকা। এর যৌথ মালিকানায় আছেন জুপিটার ক্যাপিটাল, রাজীব চন্দ্রশেখর প্রতিষ্ঠিত একটি সংস্থা, যিনি ভারতীয় জনতা পার্টির সংসদ সদস্য এবং দ্য নিউ ইন্ডিয়ান এক্সপ্রেস গ্রুপ, যা সর্বাধিক শক্তিশালী কন্নড় সংবাদপত্র। এটি প্রতিষ্ঠা করেছিলেন রামনাথ গোয়েঙ্কা ।

ইতিহাস 
১৯৬৭ সালের ৪ নভেম্বর বেঙ্গালুরুতে একটি সংস্করণ দিয়ে শুরু হয়েছিল, আজ বেঙ্গালুরুতে সদর দপ্তর এবং পাঁচটি :গুলবার্গ, ম্যাঙ্গালোর, শিমোগা, হুবলি, বেলগাম এবং গুলবর্গার প্রকাশনা কেন্দ্র থেকে রাজ্য জুড়ে ছড়িয়ে পড়ে। 

রাজীব চন্দ্রশেখরের মালিকানাধীন জুপিটার ক্যাপিটাল ২০১১ সালে পত্রিকাটির ৫১% শেয়ার কিনেছিল। রবি হেগডে জানুয়ারী ২০১৭ এ প্রধান সম্পাদক হিসাবে দায়িত্ব গ্রহণ করেন। কান্নাডাপ্রভা তাঁর সম্পাদনার অধীনে বিশ্বাসযোগ্যতা অর্জন করেছিলেন।

সেরা নকশার সংবাদপত্রের জন্য ২০০৫ সাল থেকে পর পর তিনবার কান্নাডা প্রভা মর্যাদাপূর্ণ কর্ণাটক মিডিয়া একাডেমি অ্যাওয়ার্ড জিতেছেন।

ভগিনী প্রকাশনা 

 দ্য নিউ ইন্ডিয়ান এক্সপ্রেস, একটি ভারতীয় ইংরেজি ভাষার ব্রডশিট দৈনিক পত্রিকা 
 সখী, একটি পাক্ষিক কন্নড় ভাষার মহিলা ম্যাগাজিন

আরো দেখুন 

 কন্নড় ভাষার সংবাদপত্রের তালিকা
 কন্নড় ভাষার ম্যাগাজিনের তালিকা
 ভারতের সংবাদপত্রের তালিকা
 কর্ণাটকের গণমাধ্যম
 ভারতের গণমাধ্যম

তথ্যসূত্র

বহিঃসংযোগ 

 কন্নড় প্রভা ই-পেপার

কন্নড় ভাষার সংবাদপত্র
ভারতের দৈনিক সংবাদপত্র
বেঙ্গালুরুর সংবাদপত্র
১৯৬৭-এ প্রতিষ্ঠিত সংবাদপত্র
ফেলিসিটি জোন্স

ফেলিসিট রোজ হ্যাডলি জোন্স (জন্ম ১৭ অক্টোবর ১৯৮৩) হলেন একজন ইংরেজ অভিনেত্রী। তিনি শিশু বয়সেই পেশাদার অভিনয় জীবন শুরু করেন। মাত্র ১২ বছর বয়সে তিনি দ্য ট্রেজার সিকার্স (১৯৯৬) চলচ্চিত্রে কাজ করেন। জোন্স টেলিভিশন ধারাবাহিক দ্য ওর্স্ট উইচ-এর এক মৌসুমে এবং এর অনুবর্তী পর্ব উইয়ার্ডসিস্টার কলেজ-এ ইথেল হ্যালো চরিত্রে অভিনয় করেন। বেতারে তিনি বিবিসির দি আর্চার্স-এ এমা গ্রান্ডি চরিত্রে কণ্ঠ দেন।

২০১৪ সালে তিনি পদার্থবিজ্ঞানী স্টিভেন হকিং-এর জীবনীনির্ভর দ্য থিওরি অভ এভরিথিং চলচ্চিত্রে হকিং-এর স্ত্রী জেন হকিং চরিত্রে অভিনয় করে সমাদৃত হন এবং সেরা নাট্য চলচ্চিত্র অভিনেত্রী বিভাগে গোল্ডেন গ্লোব পুরস্কার এবং শ্রেষ্ঠ অভিনেত্রী বিভাগে একাডেমি পুরস্কার, বাফটা পুরস্কার ও স্ক্রিন অ্যাক্টরস গিল্ড পুরস্কারের মনোনয়ন লাভ করেন। ২০১৬ সালে তিনি রোমাঞ্চকর-রোমহর্ষক ইনফার্নো, কল্পনাধর্মী নাট্য আ মনস্টার কলস এবং রোগ ওয়ান: আ স্টার ওয়ার্স স্টোরি চলচ্চিত্রে জিন ইর্সো চরিত্রে অভিনয় করেন। একই বছর তিনি বর্ষসেরা ব্রিটিশ শিল্পী হিসেবে বাফটা ব্রিটানিয়া পুরস্কার অর্জন করেন।

প্রারম্ভিক জীবন
ফেলিসিটি রোজ হ্যাডলি জোন্স ১৯৮৩ সালের ১৭ই এপ্রিল বার্মিংহামে জন্মগ্রহণ করেন। তার মাতা বিজ্ঞাপনে কাজ করতেন এবং তার পিতা একজন সাংবাদিক ছিলেন। তার এক বড় ভাই রয়েছে। জোন্স দক্ষিণ বার্মিংহামের বোর্নভিল গ্রামে বেড়ে ওঠেন। তার চাচা মাইকেল হ্যাডলি একজন অভিনেতা, যিনি শৈশবে জোন্সের মধ্যে অভিনয়ের আগ্রহ জাগিয়ে তোলেন। জোন্সের প্র-প্র-পিতামহীদের একজন ইতালির লুক্কার অধিবাসী ছিলেন।

জোন্স কিংস নর্টন বালিকা বিদ্যালয়ে পড়াশোনা সমাপ্তির পর এ-লেভেল সম্পন্ন করার জন্য ষষ্ঠ কিং এডওয়ার্ড হ্যান্ডসওয়ার্থ বিদ্যালয়ে ভর্তি হন। সে সময়ে বিবিসির ধারাবাহিক সারভেন্টস-এ কাজ করার জন্য তিনি এক বছরের বিরতি নেন। তিনি এরপর অক্সফোর্ডের ওয়েডহাম কলেজে ইংরেজি বিষয়ে অধ্যয়ন করেন। সেখানে তিনি শিক্ষার্থীদের মঞ্চনাটকে অভিনয় করেন, তন্মধ্যে উল্লেখযোগ্য কাজ ছিল অ্যাটিস-এ নাম ভূমিকায় অভিনয়। ২০০৫ সালে অক্সফোর্ড বিশ্ববিদ্যালয়ের নাট্য সংঘের গ্রীষ্মকালীন সফরে তিনি উইলিয়াম শেকসপিয়রের দ্য কমেডি অব এররস নাটকে হ্যারি লয়েডের সাথে অভিনয় করেন।

তথ্যসূত্র

বহিঃসংযোগ

 
 

১৯৮৩-এ জন্ম
জীবিত ব্যক্তি
২০শ শতাব্দীর ইংরেজ অভিনেত্রী
২১শ শতাব্দীর ইংরেজ অভিনেত্রী
ইংরেজ চলচ্চিত্র অভিনেত্রী
ইংরেজ টেলিভিশন অভিনেত্রী
ইংরেজ বেতার অভিনেত্রী
ইতালীয় বংশোদ্ভূত অভিনেত্রী
ইংরেজ কণ্ঠাভিনেত্রী
২০শ শতাব্দীর ব্রিটিশ অভিনেত্রী
২১শ শতাব্দীর ব্রিটিশ অভিনেত্রী
ব্রিটিশ শিশু অভিনেত্রী
ব্রিটিশ নারীবাদী
ব্রিটিশ চলচ্চিত্র অভিনেত্রী
ইতালীয় বংশোদ্ভূত ইংরেজ ব্যক্তি
ব্রিটিশ বেতার অভিনেত্রী
ব্রিটিশ কণ্ঠাভিনেত্রী
আব্দুল জলিল প্রধান

আব্দুল জলিল প্রধান বাংলাদেশের রংপুর জেলার রাজনীতিবিদ ও রংপুর-৬ (পীরগঞ্জ) আসনের সাবেক সংসদ সদস্য।

প্রাথমিক জীবন 
আব্দুল জলিল প্রধান রংপুর জেলার পীরগঞ্জ উপজেলায় জন্মগ্রহণ করেন।

রাজনৈতিক জীবন 
আব্দুল জলিল প্রধান ১৯৮৬ সালের তৃতীয় ও ১৯৮৮ সালের চতুর্থ জাতীয় সংসদ নির্বাচনে জাতীয় পার্টির মনোনয়নে রংপুর-৬ (পীরগঞ্জ) আসন থেকে সংসদ সদস্য নির্বাচিত হন।

তথ্যসূত্র 

জন্মের বছর অনুপস্থিত
রংপুর জেলার রাজনীতিবিদ
জাতীয় পার্টির রাজনীতিবিদ
তৃতীয় জাতীয় সংসদ সদস্য
চতুর্থ জাতীয় সংসদ সদস্য
আবুল কালাম আজাদ (রংপুরের রাজনীতিবিদ)

আবুল কালাম আজাদ বাংলাদেশের রংপুর জেলার রাজনীতিবিদ, মুক্তিযোদ্ধা ও রংপুর-৬ (পীরগঞ্জ) আসনের সাবেক সংসদ সদস্য।

প্রাথমিক জীবন 
আবুল কালাম আজাদ ২৬ নভেম্বর ১৯৫০ সালে রংপুর জেলার পীরগঞ্জ উপজেলার কাশেমপুর গ্রামে জন্মগ্রহণ করেন।
তার বাবার নাম ডাঃ তসীর উদ্দিন সরকার।

রাজনৈতিক জীবন 
২০০৮ সালের নবম জাতীয় সংসদ নির্বাচনে রংপুর-৬ (পীরগঞ্জ) আসনে শেখ হাসিনা জয়ী হয়ে আসনটি ছেড়ে দিলে ২০০৯ সালের উপনির্বাচনে বাংলাদেশ আওয়ামী লীগের মনোনয়নে আবুল কালাম আজাদ সংসদ সদস্য নির্বাচিত হন।

তথ্যসূত্র 

জীবিত ব্যক্তি
রংপুর জেলার রাজনীতিবিদ
বাংলাদেশ আওয়ামী লীগের রাজনীতিবিদ
নবম জাতীয় সংসদ সদস্য
১৯৫০-এ জন্ম
সংজ্ঞানাত্মক পক্ষপাতিত্ব

সংজ্ঞানাত্মক পক্ষপাতিত্ব () হচ্ছে পরিচিত আচরণ, যুক্তিবাদ ও বিবেচনার সঙ্গে ঘটা বিচ্যুতির এক পদ্ধতিগত বিন্যাস। এর দ্বারা প্ৰভাবিত হওয়া একজন ব্যক্তি একটি প্ৰবিষ্টির (input) উপলব্ধি হিসাবে নিজস্বভাবে একটা “বিষয়গত বাস্তবতা”র সৃষ্টি করে। বস্তুনিষ্ঠ প্ৰবিষ্টির পরিবৰ্তে সেই ব্যক্তির আচরণ তাঁর গড়ে তোলা বাস্তবের নিৰ্মাণে পরিচালিত করে। তাই, সংজ্ঞানাত্মক পক্ষপাতিত্বই কখনো উপলব্ধিগত বৈষম্য, অশুদ্ধ বিবেচনা, যুক্তিহীন ব্যাখ্যা ও বহুল অৰ্থে বলতে গেলে যুক্তিহীনতার সৃষ্টি করে।

সারাংশ
সংজ্ঞানাত্মক পক্ষপাতিত্বের ধারণাটি প্ৰথম তুলে ধরেছিলেন এমোস ভাৰ্চস্কি ও ডেনিয়েল কাহনেম্যান ১৯৭২ সালে। তাঁরা দুজন এবং তাঁদের কয়েকজন সতীৰ্থ মিলে অনুকৃতিযোগ্য কয়েকটি বিকল্প বা আদল দেখিয়েছিলেন, যাতে মানুষের বিবেচনা ও সিদ্ধান্তগুলি “যুক্তিবাদী নিৰ্বাচন তত্ত্ব“ বেরিয়ে আসে। বিবেচনা ও সিদ্ধান্ত-নিৰ্মাণের ক্ষেত্ৰে দৃষ্টিগোচর হওয়া সেইসব বৈসাদৃশ্যকে ভাৰ্চস্কি ও কাহনেম্যান হিউরিস্টিকের মাধ্যমে দেখিয়ে দিয়েছিলেন। হিউরিস্টিকে কিছু মানসিক সংক্ষিপ্ত পথ সম্পৃক্ত হয়ে থাকে যা অনিশ্চিত পরিণতির সম্ভাবনা সম্বন্ধে কিছু তৎকালীন অনুমান তৈরি করে। মস্তিষ্কের জন্য এই ছোট পথসমূহ তৈরি করা সহজ যদিও কোনো কোনো ক্ষেত্ৰে এইসমূহ “বিষম প্ৰণালীগত ত্ৰুটি”র সৃষ্টি করে।

প্ৰকার
পক্ষপাতিত্বের এক বৃহৎ পরিসর আছে। নীচে কয়েকটি উল্লেখযোগ্য পক্ষপাতিত্বের বিষয়ে উল্লেখ করা হল-
 দল-এর সাথে জড়িত পক্ষপাতিত্ব (যেমন-Group polarization#Risky shift|risky shift') বনাম ব্যক্তিগত পৰ্যায়ে পক্ষপাতিত্ব। 
 সিদ্ধান্ত-নিৰ্মাণকে প্ৰভাবিত করা পক্ষপাত, যেখানে বিকল্পের প্ৰতি থাকা প্ৰত্যাশাকে বিবেচনা করা হয়। উদাহরণ - sunk costs fallacy
 স্মৃতিশক্তিকে প্ৰভাবিত করা পক্ষপাত, যেমন-consistency bias (কারোর অতীতের দৃষ্টিভঙ্গীকে বৰ্তমানের মতো বলে মনে রাখা)
 অভিরোচনাকে প্ৰভাবান্বিত করা পক্ষপাত, উদাহরণস্বরূপ, যোগাত্মক নিজস্ব-ভাবমূৰ্তি অহমকেন্দ্ৰিক পক্ষপাতের সৃষ্টি করে (egocentric bias) এবং অপ্ৰীতিকর সংজ্ঞানাত্মক বৈষম্যকে (cognitive dissonance) উল্লঙ্ঘন করা।

মস্তিষ্ক কীভাবে বিশেষ একটি ঘটনাকে গ্ৰহণ করে, তার ওপর কিছু পক্ষপাতিত্ব নিৰ্ভরশীল। এর ফলে স্মৃতি ও সিদ্ধান্ত নিৰ্মাণ হয়। এই বিবিধতাকে কখনো “উত্তপ্ত সংজ্ঞান' (hot cognition) বনাম "শীতল সংজ্ঞান" (cold cognition)-ও বলা হয়, যেহেতু প্রেষিত যুক্তিবাদ (motivated reasoning) এক বিশেষ উদ্দীপনাময় অবস্থার সৃষ্টি করতে পারে। শীতল (“cold”) পক্ষপাতের ভিতর,

 প্ৰাসঙ্গিক তথ্য অবহেলা করার ফলে হওয়া (যেমন, সম্ভাব্যতাকে অবহেলা (neglect of probability),
 অপ্ৰাসঙ্গিক তথ্য দ্বারা প্ৰভাবিত হয়ে কিছু সিদ্ধান্ত নিৰ্মাণ করে, উদাহরণস্বরূপ কাঠামোবদ্ধ প্ৰভাব ইত্যাদি।

তথ্যসূত্র

মনোবিজ্ঞান
শেখ মুজিবুর রহমান (বাগেরহাটের রাজনীতিবিদ)

শেখ মুজিবুর রহমান বাংলাদেশের বাগেরহাঁট জেলার রাজনীতিবিদ ও বাগেরহাট-১ আসনের সাবেক সংসদ সদস্য।

প্রাথমিক জীবন 
শেখ মুজিবুর রহমান বাগেরহাট জেলায় জন্মগ্রহণ করেন।

রাজনৈতিক জীবন 
শেখ মুজিবুর রহমান ১৫ ফেব্রুয়ারি ১৯৯৬ সালের ষষ্ঠ জাতীয় সংসদ নির্বাচনে বাংলাদেশ জাতীয়তাবাদী দলের মনোনয়ন নিয়ে বাগেরহাট-১ (চিতলমারী, মোল্লারহাট ও ফকিরহাট) আসন থেকে সংসদ সদস্য নির্বাচিত হন।

তিনি ১৯৯১ সালের পঞ্চম, ১২ জুন ১৯৯৬ সালের সপ্তম ও ২০০১ সালের অষ্টম জাতীয় সংসদ নির্বাচনে বিএনপির প্রার্থী হিসেবে একই আসন থেকে পরাজিত হয়েছিলেন।

তথ্যসূত্র 

জীবিত ব্যক্তি
জন্মের বছর অনুপস্থিত (জীবিত ব্যক্তি)
বাগেরহাট জেলার রাজনীতিবিদ
ষষ্ঠ জাতীয় সংসদ সদস্য
বাংলাদেশ জাতীয়তাবাদী দলের রাজনীতিবিদ
বাগেরহাট জেলার ব্যক্তি
বিক্রম ঔর বেতাল

বিক্রম ঔর বেতাল (ইংরেজি : Vikram Aur Betaal) : হল ভারতীয় টেলিভিশনের ধারাবাহিক, যাকে দূরদৰ্শনে প্ৰচারিত হত৷ ধারাবাহিকটিতে হিন্দুু পৌরাণিক কথা আছে৷ কিংবদন্তি রাজা বিক্রম (বিক্ৰমাদিত্য বলে অনুমান করা হয়) ও বেতাল (পশ্চিমী সাহিত্যে পিশাচের অনুরূপ আত্মা)-কে নিয়ে একটি কাহিনীর আধারে ধারাবাহিকটি প্ৰচারিত হয়েছিল৷ ধারাবাহিকটি দুপুর চারটার সময় (ভারতীয় প্রমাণ সময়) সম্প্রচার করা হত৷

বিক্রম ও বেতাল একাদশ শতাব্দীতে কাশ্মীরী কবি সোমদেব ভট্টের “বেতাল পঞ্চবিংশতি”র আধারে রচিত ধারাবাহিক৷ এই ধারাবাহিকটিতে মোট ২৬ টা পর্ব আছে। প্ৰত্যেকটি পর্বে একটাকরে রূপকথা আছে৷

মুখ্য চরিত্ৰসমূহ

তথ্যসূত্র

হিন্দি ভাষার দূরদর্শন ধারাবাহিক